Carmina Burana
Store norske leksikon,Språk og litteratur,Språkfamilier,Indoeuropeiske språk,Romansk,Latin,Latinske verk
Carmina Burana er den største og mest kjente samlingen av middelalderlatinske dikt, overlevert ved et håndskrift fra 1200-tallet. Den inneholder mange satiriske dikt, men er mest berømt for sine drikkeviser og kjærlighetsdikt.
Håndskriftet ble gjenfunnet i klosteret Benediktbeuern i Bayern i 1803. Det inneholder 315 dikt hvorav 47 er skrevet på middelhøytysk. Noen av diktene har også melodi. Kantaten Carmina Burana Den tyske komponisten Carl Orff brukte på 1930-tallet tekstene som grunnlag for sin verdslige kantate Carmina Burana.Den ble uroppført ved musikkfest i Frankfurt am Main i 1937 som et scenisk verk med instrumenter, to kor, sangsolister og dansere. Konsertoppførelser av verket med solister, kor og orkester er også vanlig.